Regina Grewe 18 augustus 2012 om 10:10
Cindy Staub 18 augustus 2012 om 13:20
Pierro 18 augustus 2012 om 14:22
Madame Samm 18 augustus 2012 om 14:22
Madame Samm 18 augustus 2012 om 14:23
Just Carol 18 augustus 2012 om 14:30
Karen ~ Briarside Lane 18 augustus 2012 om 14:42
piece peace 18 augustus 2012 om 14:58
Kimberly Cassie @ Quilty Doodads 18 augustus 2012 om 15:50
Nellie Duclos 18 augustus 2012 om 15:54
Connie 18 augustus 2012 om 16:26
Sandy 18 augustus 2012 om 17:46
JanesQuilting 18 augustus 2012 om 18:44
Annie Kingma.Bonnema 18 augustus 2012 om 19:20
Fiesta 18 augustus 2012 om 20:38
Busy As Can Be 20 augustus 2012 om 02:49 Is dít die beste BMW M-motor beskikbaar? | Maroela Media
Is dít die beste BMW M-motor beskikbaar?
Soos met die meeste motormense vloei daar brandstof in my are. Indien daar in jou are ook brandstof vloei, het jy waarskynlik ŉ voorkeur. As jy oor ŉ emmer geld val, stap jy reguit na ŉ sekere handelaar toe en koop vir jou dáái motor waaroor jy al dekades lank droom. Een van my honderde droommotors is ŉ M BMW.
Die liefdesverhaal het begin met die E36 M3. Die vierdeur spesifiek. ŉ Ou kollega van my het een gehad. ŉ Donkerbloue met grys bekleedsel. Dit was asemrowend mooi, én dit het die beter 3.2-sessilinderenjin gehad met 252 kW. Daai jare was dit regtig baie.
My eerste kar was ŉ E30 316 wat ek by my beste pel gekoop het vir R10 000. Dit was sy ma se kar van nuut af en hy’t bitter min kilo’s opgehad toe ek hom koop. Een van my ou base het net een keer saam met my gery, en nóóit weer nie. Hulle het gesê my BMW het net een spoed gehad. Flat out.
Toe kom die E46 M3. My hart het gesmelt elke keer as ek een gehoor het. Toe is ek bevoorreg genoeg om by ŉ handelaar ŉ E46 M3 CSL te ry. My wêreld was van toe af vir ŉ geruime tyd vernietig … eenvoudig omdat ek waarskynlik nóóit een sou besit nie.
Ek het tot vandag toe nog nie ŉ E90 V8 BMW gery nie, maar is baie lief vir die F80 M3 en M4 met hul nuwe turboaangejaagde inlyn-sessilinderenjins.
Dit bring ons netjies by een van BMW se nuutste M’e. Die BMW M2. Die M2 Competition om spesifiek te wees. Hy erf die groter M3 en M4 se enjin. In die M2 Competition bied hy 302 kW en 550 Nm. Dit, gepaard met BMW se fantastiese M-DCT-ratkas (M Dual Clutch Transmission) is ŉ resep vir legendariese dinge. ŉ Derde stuk van die legkaart is die klein volgens moderne standaarde 2-reeks-bakwerk.
Baie mense wat die oorspronklike E30 M3 gery het, sê die M2 Competition is die kar wat die naaste kom aan daai gevoel van die tagtigerjare. Ek kon toe nog nie bestuur nie – maar as dit soos die M2 Competition is, is dit hemel op aarde. BMW se kajuit, soos altyd – is om die bestuurder gefokus. Alles is ergonomies uitgelê met die drywer in gedagte.
Die M2 kan rustig toer as mens wil, maar wanneer die geleentheid hom bied – skakel mens die rymodus oor na Sport Plus, sit die vastrapbeheer in MDM (M Dynamic Mode) en begrawe jou regtervoet in die mat. Wat dán gebeur, is al wat elke petrolkop streef om te voel. Soos die omwentelinge bou na die 7 000 r/min-piek, kruip die hoendervleis op teen jou rug, oor jou skouers en in jou hare in sodat dit penregop staan. Mens trek die regterkantse ratwisselingspaan agter die stuur, die volgende rat skop met geweld in met ŉ klein tjirp van die agterwiele en dié keer voel jy hoe die glimlag oor jou gesig smelt. Dit, vir ŉ motormens, is hemel op aarde.
MDM vat dit ŉ treetjie verder. Jy wys nou al die hoendervleis en glimlag wat jy besit … Jy kom by ŉ paar kurwes in die pad wat jy baie goed ken. MDM is geprogrammeer om die BMW toe te laat om meer rond te beweeg en ŉ sekere hoeveelheid wieltol toe te laat. Die eerste keer dat jy bietjie die boude laat uithang sonder om ŉ reuse-ongeluk te veroorsaak is ŉ asemrowende gevoel. Ja, dit sou fantasties wees as mens dit kon doen sonder die hulp van die veiligheidstelsels, maar die M2 Competition se byt is groter as sy blaf – so ek los maar die veiligheidsnette daar.
Dit is baie maklik om die BMW M2 Competition op te som. Dit is bitter mooi. Die gehalte is puik. Die enjin is fantasties en die hantering asemrowend. Vir R1 miljoen glo ek nie mens gaan lekkerder jaag nie.
BMW M2 Competition 302 kW/550 Nm 9.8 ℓ/100 km 4.4 sek 250 km/h (elektronies
beperk) R972 030
BMW M2 Competition outo 302 kW/550 Nm 9.1 ℓ/100 km 4.1 sek 250 km/h
(elektronies beperk) R1 026 506
Ford Mustang 5.0 GT Fastback 331 kW/ 529 Nm 12.1 ℓ/ 100 km 4.3 sek 250 km/h
(elektronies beperk) 4 jaar/120 000 km-waarborg
6 jaar/90 000 km-diensplan R915 800
Porsche 718 Cayman GTS outo 269 kW/ 430 Nm 8.2 ℓ/ 100 km 4.1 sek 290 km/h 2 jaar/onbeperkte km-waarborg
3 jaar/90 000 km- omvattende instandhoudingsplan R1 174 000
Totdat daar ŉ nuwe Mercedes-AMG CLA en Audi RS3 is, is daar nie ŉ direkte mededinger vir die M2 nie. Die Mustang en Porsche is die twee naaste mededingers in prys en verrigting, al verskil al drie wêrelde van mekaar.
Luister: Wiele2Wiele gesels oor nuwe Mustang
Brendon ek is nie ‘n groot BMW fan nie maar jou raakvat beskrywing van die ervaring om die BMW te bestuur laat my sommer lus kry vir ry. Hou so vol
Wiehan · 1 week gelede
En wat van die Alfa Guilia QV, 2.9L twin turbo.